পিরমিন ভেরনার

পিরমিন ভেরনার (, ; জন্ম: ১০ জানুয়ারি ২০০০) হলেন একজন সুইজারল্যান্ডীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ে সুইজারল্যান্ডের প্রতিনিধি হিসেবে প্রতিদ্বন্দ্বিতা করে থাকেন।

ভেরনার সুইজারল্যান্ডের হয়ে ২০২২ শীতকালীন অলিম্পিকে অংশগ্রহণ করেছেন।

প্রারম্ভিক জীবন
পিরমিন ভেরনার ২০০০ সালের ১০ই জানুয়ারি তারিখে সুইজারল্যান্ডের স্খাফহাউজেনে জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন
ভেরনার সুইজারল্যান্ডের প্রতিনিধি হিসেবে ২০২২ শীতকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।

তিনি ফ্রিস্টাইল স্কিইংয়ে পুরুষদের এরিয়াল প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি ১১২.২২ স্কোর অর্জন করে দ্বিতীয় স্থান অধিকার করেছিলেন, যার ফলে তিনি চূড়ান্ত পর্বে অংশগ্রহণের সুযোগ লাভ করেন। চূড়ান্ত পর্বের প্রথম ধাপে তিনি সর্বোচ্চ ১২৬.২৪ স্কোর অর্জন করে অনায়াসে দ্বিতীয় ধাপে উত্তীর্ণ হয়েছিলেন, যেখানে তার স্কোর (১১১.৫০) তাকে চতুর্থ স্থান অধিকার করতে সাহায্য করেছে।

অন্যদিকে, তিনি আলেক্সান্দ্রা বের এবং নয় রটের সাথে সুইজারল্যান্ডীয় দল হিসেবে ফ্রিস্টাইল স্কিইংয়ের মিশ্র দলগত এরিয়াল প্রতিযোগিতায় অংশগ্রহণ করেছিলেন। প্রতিযোগিতাটির প্রথম ধাপে তার দল ৩০০.৬২ স্কোর অর্জন করেছিল, যার ফলে তার দল চূড়ান্ত পর্বের দ্বিতীয় ধাপে অংশগ্রহণের সুযোগ লাভ করে। দ্বিতীয় ধাপে তারা ২৭৬.০১ স্কোর অর্জন করেছিল, যা তাদের চতুর্থ স্থান অধিকার করতে সাহায্য করেছে।

তথ্যসূত্র

বহিঃসংযোগ



বিষয়শ্রেণী:২০০০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সুইজারল্যান্ডীয় পুরুষ ফ্রিস্টাইল স্কিয়ার
বিষয়শ্রেণী:সুইজারল্যান্ডের অলিম্পিক ফ্রিস্টাইল স্কিয়ার
বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার